ΓΡΑΠΤΗ ΕΡΩΤΗΣΗ E-2815/00

υποβολή: Bill Miller (PSE) προς την Επιτροπή

(5 Σεπτεμβρίου 2000)

Θέμα: Αναγνώριση πανεπιστημιακών τίτλων

Είναι ανεγνωρισμένοι οι τίτλοι σπουδών ψυχολογίας που χορηγούν τα πανεπιστήμια του Ηνωμένου Βασιλείου ως ισότιμοι στην Ισπανία ή πρέπει να συνοδευτούν με περαιτέρω σπουδές πριν ο πτυχιούχος μπορέσει να εργαστεί στην Ισπανία;

Απάντηση του κ. Bolkestein εξ ονόματος της Επιτροπής

(27 Σεπτεμβρίου 2000)

Σύμφωνα με τις πληροφορίες που διαθέτει η Επιτροπή, το επάγγελμα του ψυχολόγου είναι νομικά κατοχυρωμένο στην Ισπανία καθώς και στο Ηνωμένο Βασίλειο, ένα δε επάγγελμα θεωρείται νομικά κατοχυρωμένο εφόσον η κατοχή ενός διπλώματος ή ορισμένων επαγγελματικών προσόντων αποτελεί μια νόμιμα απαραίτητη προϋπόθεση για την άσκηση του εν λόγω επαγγέλματος.

Στο πλαίσιο αυτό, τα δύο βασικά νομικά μέσα κοινοτικού δικαίου που έχουν στόχο τη διευκόλυνση της ελεύθερης κυκλοφορίας στο πλαίσιο της Κοινότητας των επαγγελματιών που ασκούν νομικά κατοχυρωμένα επαγγέλματα, είναι, σε σχέση με το επίπεδο των πιστοποιημένων με σχετικό δίπλωμα μελετών, είτε η οδηγία 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών(1), είτε η οδηγία 92/51/ΕΟΚ του Συμβουλίου της 18ης Ιουνίου 1992 σχετικά με ένα δεύτερο γενικό σύστημα αναγνώρισης επαγγελματικής κατάρτισης, που συμπληρώνει την οδηγία 89/48/ΕΟΚ(2).

Εν τούτοις, οι οδηγίες 89/48/ΕΟΚ και 92/51/ΕΟΚ δεν θέσπισαν ένα σύστημα αυτόματης ισοτιμίας ανάμεσα στα διπλώματα και δενπάρχει ένας κατάλογος διπλωμάτων που θα ήταν εκ των προτέρων αναγνωρισμένα σε ευρωπαϊκό επίπεδο. Πράγματι, ένα δίπλωμα δεν είναι αναγνωρισμένο όσον αφορά την πραγματική του αξία, αλλά σε σχέση με το επάγγελμα στο οποίο παρέχει πρόσβαση στο κράτος μέλος στο οποίο έχει εκδοθεί. Εναπόκειται στον ενδιαφερόμενο ναποβάλει αίτηση, με δική του πρωτοβουλία, στην εθνική αρχή, διευκρινίζοντας σαφώς ποια ή ποιο είναι το επάγγελμα που επιθυμεί να ασκήσει. Η απόφαση της αρχής θα είναι επίσης μεμονωμένη και δεόντων αιτιολογημένη. Δηλαδή, δενπάρχει επί του παρόντος, κοινοτικός μηχανισμός, βάσει του οποίου, τα διπλώματα που λαμβάνονται σε ένα κράτος μέλος να είναι κατά γενικό τρόπο, επίσημα αναγνωρισμένα στα άλλα κράτη μέλη.

Η βασική αρχή των προαναφερθεισών οδηγιών είναι ότι το κράτος μέλοςποδοχής πρέπει να επιτρέψει την άσκηση ενός νομικά κατοχυρωμένου επαγγέλματος στο έδαφός του, σε έναν επαγγελματία που διαθέτει το δίπλωμα που απαιτείται από το κράτος προέλευσης, για να έχει πρόσβαση στο ίδιο επάγγελμα. Για να καταστεί δυνατόν να επωφελείται των οδηγιών, πρέπει ο ενδιαφερόμενος, ήτοι ένας επαγγελματίας που διαθέτει πλήρως τα προσόντα, να είναι δυνατόν να ασκήσει, χωρίς καμία συμπληρωματική κατάρτιση, το επάγγελμά του στο κράτος μέλος προέλευσης.

Εν τούτοις, η αναγνώριση που προβλέπεται από τις εν λόγω οδηγίες δεν παρέχεται αυτομάτως και η αρχή του κράτους μέλουςποδοχής είναι δυνατόν,πό ορισμένες συνθήκες, να επιβάλει στους μετανάστες επαγγελματίες μέτρα αντιστάθμισης, όπως μία δοκιμή δυνατοτήτων ή ένα δοκιμαστικό στάδιο προσαρμογής, η μέγιστη διάρκεια του οποίου δεν πρέπει ναπερβαίνει τα τρία έτη. Σε ορισμένες περιπτώσεις είναι δυνατόν επίσης να απαιτείται επαγγελματική πείρα.

Κατά συνέπεια, οι ισπανικές αρχές μπορούν, από τη στιγμή κατά την οποία τηρούν τις προβλεπόμενες από τις οδηγίες προϋποθέσεις, ναποβάλουν, την επαγγελματική αναγνώριση των διπλωμάτων ψυχολογίας που εκδίδονται στο Ηνωμένο Βασίλειο, σε ορισμένα μέτρα αντιστάθμισης.

(1) ΕΕ L 19 της 24.1.1989.

(2) ΕΕ L 209 της 24.7.1992.